Pastoor wéér vas vir beweerde verkragtingŉ 50-jarige pastoor wat vroeër op borgtog vrygelaat is in verband met ŉ saak van verkragting, is weer in hegtenis geneem op nog ŉ aanklagte van verkragting. ŉ Polisiewoordvoerder, brig Hangwani Mulaudzi, sê die pastoor is Dinsdag by sy huis in Seshego in hegtenis geneem nadat hy vroeër die dag op borgtog van R2 000 vrygelaat is verband met die beweerde verkragting van ŉ 14-jarige meisie. Die pastoor word nou ook aangekla van die verkragting van ŉ jong vrou. Die beweerde verkragting het glo tussen 2009 en 2010 plaasgevind. Die pastoor sal na verwagting Donderdag in die Polokwane landdroshof verskyn. Intussen het nog ŉ vrou na vore gekom wat beweer dat die pastoor haar tussen Julie en Oktober verlede jaar verkrag het.